Kokkedoor: Ontmoet Ida Kloppers
JY LEES NOU Kokkedoor: Ontmoet Ida Kloppers
ALIDA KLOPPERS (IDA) (KINKELKOK)
Geboortedatum: 18 Oktober 1978.
Waar woon jy: Bloemfontein, Vrystaat.
Waar het jy leer kook: The International Hotel School of Sandton.
Het jy ’n spesiale wenk in die kombuis: Wees geduldig.
Ek kan nie kook sonder . . . inspirasie nie.
Ida kom oorspronklik van Bothaville en het al kleintyd geweet sy wil ’n sjef wees. Vandag nog wil sy niks anders doen nie. Alles gaan vir haar oor kos: sekere mense onthou gebeurtenisse deur die mense en datums, maar Ida onthou gebeurtenisse deur die kos wat daar was. Sy reis graag oorsee en al die reise het altyd iets met kos te doen – en sy gaan graag terug om weer daardie spesiale happie te gaan proe! Vandag werk Ida as ’n sjef by ’n klein boetiekhotel in Bloemfontein en leef haarself hieruit. Haar groot droom is om eendag haar eie resepteboek te publiseer en Kokkedoor mag dit dalk net vir haar ’n werklikheid laat word.